“หุ้นเอเชีย” เปิดลบ! ตามดาวโจนส์ นักลงทุนรอผลเฟด
“หุ้นเอเชีย” ปรับตัวลงเช้านี้ ตามทิศทางดาวโจนส์ เหตุนักลงทุนซื้อขายอย่างระมัดระวังก่อนธนาคารกลางสหรัฐประกาศผลประชุม
“หุ้นเอเชีย” ปรับตัวลงเช้านี้ ตามทิศทางดาวโจนส์ เหตุนักลงทุนซื้อขายอย่างระมัดระวังก่อนธนาคารกลางสหรัฐประกาศผลประชุม
21 ก.ย. 2565

ผู้สื่อข่าวรายงานว่า ตลาดหุ้นเอเชียปรับตัวลงเช้าวันนี้ โดยปรับตัวลงตามดัชนีดาวโจนส์ตลาดหุ้นสหรัฐที่ปิดร่วงลงในวันอังคาร (20 ก.ย.) ท่ามกลางบรรยากาศการซื้อขายที่เป็นไปอย่างระมัดระวังก่อนธนาคารกลางสหรัฐ (เฟด) ประกาศผลการประชุมนโยบายการเงินในวันพุธนี้ตามเวลาสหรัฐ หรือตรงกับช่วงเช้าตรู่ของวันพฤหัสบดีตามเวลาประเทศไทย
โดยหลังเปิดตลาด 15 นาที ดัชนี NIKKEI 225 ตลาดหุ้นญี่ปุ่นลดลง 267.33 จุด หรือ -0.97% สู่ระดับ 27,421.09 จุด หลังจากเปิดตลาดที่ระดับ 27,788.68 จุด เพิ่มขึ้น 221.03 จุด หรือ +0.80%, ดัชนี HSI ตลาดหุ้นฮ่องกงเปิดวันนี้ที่ 18,638.85 จุด ลดลง 142.57 จุด หรือ -0.76%  และดัชนี SSE Composite ตลาดหุ้นจีนเปิดวันนี้ที่  3,116.01 จุด ลดลง 6.40 จุด หรือ -0.20%
สำหรับดัชนีเฉลี่ยอุตสาหกรรมดาวโจนส์ปรับตัวลง 313.45 จุด หรือ 1.01% แตะที่ 30,706.23 ขณะที่ ดัชนี S&amp;P500 ร่วง 1.13% แตะที่ 3,855.93 และดัชนี Nasdaq Composite ร่วง 0.95% แตะที่ 11,425.05
ส่วนดัชนีดอลลาร์แข็งค่าขึ้นทะลุระดับ 110
“มุมมองตลาดอ่อนแอตลอด 24 ชั่วโมงที่ผ่านมา โดยหุ้นปรับตัวลดลง และสกุลเงินปลอดภัย รวมถึง ดอลลาร์สหรัฐ แข็งค่าขึ้น” นายเทเลอร์ นูเจนต์ นักเศรษฐศาสตร์ของเนชันแนล ออสเตรเลีย แบงก์กล่าวในวันนี้